**Ministru kabineta noteikumu projekta ,,** **Grozījumi Ministru kabineta 2020.gada 19.marta noteikumos Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts ,,Grozījumi Ministru kabineta 2020.gada 19.marta noteikumos Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība”” (turpmāk – MK Noteikumu projekts) sagatavots, lai uzlabotu atbalsta pieejamību komersantiem Covid -19 ārkārtas situācijas izplatības seku pārvarēšanai, apgrozāmo līdzekļu plūsmas un eksportspējas noturēšanai.MK Noteikumu projekts stājas spēkā pēc Eiropas Komisijas pozitīva lēmuma saņemšanas par izmaiņām 2020.gada 23.marta lēmumā valsts atbalsta lietā SA.56722. |

.

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | MK Noteikumu projekts sagatavots pēc Ekonomikas ministrijas iniciatīvas, lai precizētu normatīvā akta normas saskaņā ar Eiropas Komisijas 2020. gada 19. marta paziņojuma "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" grozījumiem (C(2020)1863) (turpmāk - Pagaidu regulējums), t.sk. piektajiem grozījumiem, kurus Eiropas Komisija apstiprināja 2021.gada 28.janvārī[[1]](#footnote-1), kā arī pilnveidotu programmas nosacījumus, lai uzlabotu atbalsta pieejamību komersantiem Covid -19 ārkārtas situācijas izplatības seku pārvarēšanai, apgrozāmo līdzekļu plūsmas un eksportspējas noturēšanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK Noteikumu projekta mērķis ir turpināt sniegt atbalstu komersantiem, kuriem ir pagaidu grūtības, jo to darbību uz pārejošu laika posmu ir negatīvi ietekmējusi Covid-19 vīrusa izplatība, ņemot vērā Eiropas Komisijas 2021.gada 28.janvārī pieņemto lēmumu Pagaidu regulējumā pagarināt izstrādāto atbalsta programmu pieejamību, Covid-19 izplatības otro vilni un ieilgušo dīkstāves situāciju komercdarbībā.Ar šo MK Noteikumu projektu Ekonomikas ministrija ierosina veikt šādus grozījumus Ministru kabineta 2020.gada 19.marta noteikumos Nr.149 “Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība” (turpmāk - MK Noteikumi Nr.149):1. Ņemot vērā arvien pieaugošu Covid-19 izplatību un tās radīto negatīvo ietekmi uz komersantu saimniecisko darbību, tāpat ņemot vērā grozījumus Pagaidu regulējumā, kas paredz tā darbības termiņa pagarinājumu līdz 2021.gada 31.decembrim, Ekonomikas ministrija ierosina grozīt MK Noteikumu Nr.149 35. punktu un 36.1.apakšpunktu, pagarinot termiņu līdz Pagaidu regulējuma darbības termiņa beigām, nenosakot precīzu datumu, lai neradītu birokrātisku slogu normatīvo aktu sagatavošanā. Tāpat norādām, ka šī atsauce veidojama izņēmuma gadījumā, ievērojot Eiropas Komisijas prasības.
2. Lai dotu iespēju saimnieciskās darbības veicējiem nodrošināt apgrozāmos līdzekļus saimnieciskās darbības turpināšanai un Covid-19 izraisītās krīzes pārvarēšanai, kas šobrīd ir ieilgusi, ierosinām palielināt kopējo aizdevuma summu saimnieciskās darbības veicējam un ar to saistīto personu grupai no 1 000 000 EUR līdz 1 500 000 EUR, attiecīgi grozot MK Noteikumu Nr.149 9.punktu. Minētās izmaiņas labvēlīgi ietekmēs saimnieciskās darbības veicējus, ko ietekmējusi Covid – 19 izplatība un tās radītās sekas, primāri nodrošinot atbalstu Covid – 19 izraisītās krīzes smagāk skartajiem saimnieciskās darbības veicējiem (piemēram, tūrisma un viesmīlības, izklaides nozares vai tirdzniecības sektora saimnieciskās darbības veicējiem).
3. Programmas ietvaros aizdevumi pieejami kopš 2020.gada marta. Lai atbalstītu uzņēmumus un nenoslogotu to naudas plūsmu situācijā, kad Covid-19 izplatības sekas negatīvi ietekmējušas uzņēmumu saimniecisko darbību vai finanšu stāvokli, tika paredzēts aizdevuma atmaksas uzsākšanu atlikt līdz 18 mēnešiem (pirms 2020.gada 17.decembra Ministru kabineta noteikumu Nr.823 grozījumiem līdz 12 mēnešiem). 2020.gada martā 12 mēnešu pamatsummas maksājumu labvēlības termiņš tika noteikts, jo sākotnēji nebija prognozes par tik ilgu pandēmijas periodu Latvijā un pasaulē. Atbilstoši pašreizējam noteikumu regulējumam aizņēmējiem, kas saņēma finansējumu 2020.gada martā, pamatsummas atmaksa jāuzsāk 2021.gada 2.pusgadā. Pašreiz nav prognozējams, vai 2021.gada 2.pusgadā būs atcelti ierobežojumi, piemēram, viesnīcu, tūrisma, ēdināšanas un citu pakalpojumu nozaru pakalpojumu sniegšanai, un daļai saimnieciskās darbības veicēju šajā laikā vēl nebūs ienākumi vispār vai pietiekamā apjomā, lai veiktu aizdevuma pamatsummas maksājumus. Noteikumu grozījumi paredz iespēju pagarināt aizdevuma atmaksas labvēlības periodu vēl par 6 mēnešiem – kopā sasniedzot 24 mēnešus no aizdevuma piešķiršanas brīža un aizņēmējam piemērojamo termiņu nosaka, ņemot vērā Covid-19 negatīvo ietekmi uz saimniecisko darbību vai finanšu stāvokli.

Noteikumos arī ir paredzēts, ka aizdevuma atmaksas termiņš nepārsniedz trīs gadus, ievērojot saimnieciskās darbības veicēja darbības un apgrozāmo līdzekļu aprites ciklu. Savukārt, ja uzņēmums nespēj nodrošināt aizdevuma līgumā paredzēto saistību izpildi, bet naudas plūsma vai saimniecības attīstības plāns apliecina aizņēmēja spēju atmaksāt aizdevumu nākotnē, Altum ir tiesīgs restrukturizēt aizdevumu, pagarinot aizdevuma termiņu līdz pieciem gadiem.Ņemot vērā iepriekš minēto 24 mēnešu labvēlības periodu, uzņēmējiem, kas aizdevumu saņēma 2020.gadā un kuru saimnieciskā darbība joprojām nav atjaunota pilnā apmērā pandēmijas izplatības ierobežojumu dēļ, aizdevuma pamatsummas atmaksa būtu jāveic 12 mēnešos, tādējādi aizņēmēja naudas plūsma būtu ļoti saspringta un bez rezervēm. Papildus jāņem vērā, ka pēc ierobežojumu atcelšanas ienākumi atjaunosies pamazām, tādēļ uzņēmēji objektīvi nevarēs tik īsā laikā veikt aizdevuma pamatsummas atmaksu. Ņemot vērā augstāk minēto un joprojām pastāvošos ierobežojumus komersantiem veikt saimniecisko darbību, lai uzņēmumiem būtu iespēja atgūties no Covid-19 izplatības izraisītās krīzes un pārmērīgi neapgrūtinātu to naudas plūsmu un nodrošinātu samērīgas saistību segšanas iespējas, Ekonomikas ministrija ierosina grozīt MK Noteikumu Nr.149 10., 11. un 17.punktu, veicot šādas izmaiņas: 1. - maksimālo pamatsummas atmaksas uzsākšanas termiņu pagarināt no 18 līdz 24 mēnešiem;
2. - aizdevuma atmaksas termiņu pagarināt no 3 uz 4 gadiem;
3. – restrukturizējot aizdevumu, aizdevuma termiņu pagarināt nevis līdz pieciem gadiem kā tas ir šobrīd, bet līdz sešiem gadiem, kas ir noteikts maksimālais termiņš Pagaidu regulējumā, šādi Latvijas komersantiem neizvirzot stingrākas prasības par Eiropas Komisijas normatīvā regulējumā noteikto.
4. Minētajās situācijās akciju sabiedrība "Attīstības finanšu institūcija Altum" (turpmāk – Altum) izvērtēs aizņēmēja finanšu stāvokli, pamatojumu labvēlības perioda vai aizdevuma atmaksas termiņa pagarināšanai, Covid-19 izplatības seku negatīvo ietekmi uz saimniecisko darbību vai finanšu stāvokli.
5. MK Noteikumu projektā paredzētās izmaiņas tiks nodrošinātas programmai piešķirtā valsts budžeta finansējuma 60 000 000 EUR ietvaros. Programmas ieviešanai saskaņā ar MK noteikumu nr.149 6. un 7.punktu kopā paredzēts finansējums līdz 210 milj. EUR. Atbilstoši Altum sniegtajiem datiem 2021.gada 30.martā apstiprināti aizdevumu pieteikumi 98.3 milj. EUR apmērā, bet izsniegti aizdevumi 73,6 milj. EUR apmērā, līdz ar to programmas īstenošana arī atbilstoši veiktajām izmaiņām tiks turpināta pieejamā finansējuma ietvaros.

4. MK noteikumi Nr.149 tiek papildināti ar 21.2 punktu, kurā noteikts, ka Saimnieciskās darbības veicējam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādi, tai skaitā valsts sociālās apdrošināšanas obligāto iemaksu parāds, kas kopsummā pārsniedz 1000 euro un tam nav piešķirts samaksas termiņa pagarinājums, nav noslēgts vienošanās līgums vai Valsts ieņēmumu dienests nav pieņēmis lēmumu par nokavēto nodokļu maksājumu labprātīgu izpildi. Altum šo nosacījumu pārbauda līdz aizdevuma izsniegšanas uzsākšanai. 1. Lai veicinātu aizdevumu pieejamību Covid-19 seku mazināšanai un mazinātu administratīvos šķēršļus aizdevumu izsniegšanai, tad gadījumā, ja tiek konstatēts, ka saimnieciskās darbības veicējam ir aktuāls nodokļu parāds līdz lēmuma pieņemšanas brīdim, tad šādā gadījumā Altum savā lēmumā par aizdevuma piešķiršanu var iekļaut nosacījumu, ka pirms aizdevuma līdzekļu izsniegšanas uzsākšanas aizņēmējam ir jāiesniedz aktuāla informācija par nodokļu parāda neesamību. Izpildoties šim nosacījumam, aizdevumu saimnieciskās darbības veicējam var izsniegt.
2. Šobrīd Altum, saskaņā ar iekšējiem noteikumiem, veic nodokļu parāda neesamības pārbaudi, līdz ar to šī norma tiek iestrādāta arī MK Noteikumos. Nodokļu parāda neesamība tiek pārbaudīta arī citās Altum administrētajās Pagaidu regulējuma ietvaros izstrādātajās programmās.

5. Šobrīd MK noteikumu Nr.149 33.punktā ir noteikts, ka Altum nodrošina informācijas publicēšanu atbilstoši Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 9. panta 1. punkta "c" apakšpunktā un 4. punktā noteiktajām publicitātes pasākumu prasībām, kas nozīmē to, ka tiek publicēta informācija par aizdevumiem, kuru summa pārsniedz 500 000 euro. Lai nodrošinātu caurskatāmu, aktuālu un pilnīgu sabiedrībai pieejamu informāciju par valsts budžeta līdzekļu izlietojumu atbalsta pasākumiem Covid-19 seku mazināšanai un faktiski pieejamo līdzekļu atlikumu, tiek noteikta prasība, ka Altum publicē informāciju par aizdevumiem, par kuru piešķiršanu noslēgti līgumi MK noteikumu Nr.149 ietvaros, atbilstoši Pagaidu regulējuma 88.punktam, tādējādi regulāri nodrošinot savlaicīgu un publiski pieejamu informāciju par atbalsta programmu līdzekļu izlietojumu un faktisko atlikumu.Pēdējo divu prasību precizēšana ir nepieciešama, ņemot vērā Valsts kontroles 2020.gada revīzijas Nr.2.4.1-36/2020 “Par Latvijas Republikas 2020.gada pārskatu par valsts budžeta izpildi un par pašvaldību budžetiem” ietvaros sagatavotā starpziņojuma “Ekonomikas ministrijai piešķirtie līdzekļi ieskaitīšanai akciju sabiedrības “Attīstības finanšu institūcija Altum” rezerves kapitālā saimnieciskās darbības veicēju atbalstam Covid-19 krīzes seku mazināšanai” (turpmāk – Valsts kontroles ziņojums) secinājumus.6. Valsts kontroles ziņojumā ir konstatēti vairāki gadījumi, kad pēc aizdevuma izsniegšanas aizdevuma pieteikums vairs neatbilst Pagaidu regulējumā noteiktajām pazīmēm uzņēmumiem grūtībās. Proti, aizdevums saimnieciskās darbības veicējam tika piešķirts, pamatojoties uz operatīvajiem finanšu datiem par situāciju 31.12.2019., kuri nenorādīja uz grūtībās nonākuša uzņēmuma pazīmes iestāšanos, bet pēc aizdevuma piešķiršanas apstiprinātajā 2019.gada gada pārskatā konstatējams, ka uzņēmumam šī pazīme bija iestājusies). Līdz ar to šie darījumi neatbilst Pagaidu regulējuma prasībām, vienlaicīgi šādu aizdevumu piešķiršana iespējama atbilstoši *de minimis* regulai.MK noteikumu nr.149 5.1.punkts nosaka, ka aizdevumu programmu ievieš atbilstoši Eiropas Komisijas lēmumam līdz attiecīgā lēmuma spēkā esamības termiņa beigām, bet saskaņā ar 5.2.punktu kā *de minimis* atbalstu pēc Eiropas Komisijas lēmumā noteiktā spēkā esamības termiņa beigām. MK noteikumu grozījumi paredz precizēt MK noteikumu nr.149 punktu nosakot, ka aizdevumus var piešķirt kā *de minimis* atbalstu arī gadījumos, kad piešķirts aizdevums neatbilst Eiropas Komisijas lēmumā noteiktajam. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Altum |
| 4. | Cita informācija | Projekts stāsies spēkā pēc pozitīva lēmuma saņemšanas no Eiropas Komisijas |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projektam ir labvēlīga ietekme uz ekonomiku kopumā, jo tas paredz mazināt Covid-19 izraisītas krīzes sekas un veicina ekonomisko aktivitāti. Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | MK Noteikumu projekts paredz ieviest nosacījumus atbilstoši Pagaidu regulējumam. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Pagaidu regulējums |
| A | B | C | D |
| Pagaidu regulējuma 27.c apakšpunkts | MK noteikumu projekta 1.6., 1.9. un 1.10. punkts | Atbilst | Neparedz stingrākas prasības |
| Pagaidu regulējuma88.apakšpunkts | MK noteikumu projekta 1.8.punkts | Atbilst | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK Noteikumu projekts 2021.gada 29.martā ievietots Ekonomikas ministrijas un Ministru kabineta tīmekļa vietnē sabiedriskai apspriešanai. |
| 2. | Sabiedrības līdzdalība projekta izstrādē | Nav saņemti priekšlikumi vai iebildumi |
| 3. | Sabiedrības līdzdalības rezultāti | Nav saņemti priekšlikumi vai iebildumi |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Altum |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK Noteikumu projekta izpilde tiks nodrošināta Altum esošo funkciju ietvaros. |
| 3. | Cita informācija | Nav |

**Ekonomikas ministrs J.Vitenbergs**

**Vīza:**

**Valsts sekretārs E.Valantis**

K.Priedīte, 67013241

Kristine.Priedite@em.gov.lv

1. <https://eur-lex.europa.eu/legal-content/LV/TXT/PDF/?uri=CELEX:52021XC0201(01)&from=EN> [↑](#footnote-ref-1)